MLDataScientist/Wikipedia-uzbek-2024-05-01 huggingface dataset:
Asadulla Dibirov

Asadulla Dibirov (ozarbayjoncha: Əsədulla Dibirov) – Kavkaz musulmonlari idorasining 7-muftiysi.

Biografiyasi 
Hoji Ibrohim vafotidan soʻng, 1956-yilda Kavkaz musulmonlarining IV qurultoyida Gʻoychay masjidi imom-xatibi Asadulla Dibirov Kavkaz musulmonlari idorasiga muftiy etib saylandi. 1959-yilgacha bu lavozimda ishlagan va oʻz faoliyati davomida sunniy va shia dindorlari oʻrtasidagi kamsitishlarni qoralab, musulmonlar birligi va tinchligiga chaqirgan.

Uning oʻrniga Sharif Valizoda kelgan.

Yana qarang 

 Kavkaz musulmonlari idorasi
 Ibrohim Afandizoda

Manbalar 

XX asr diniy arboblari
Kavkaz musulmonlari idorasi muftiylari
Marida binti Shabib

Marida binti Shabib (, vaf. 820-yillar) Abbosiy xalifasi Horun ar-Rashidning sevimli ummu valadi va Abbosiylar xalifasi Muʼtasimning onasi.

Biografiyasi 

Marida taxminan 793/795-yillarda haramga qabul qilingan. Marida kanizak boʻlishiga qadar Abbosiylar xonadonida ulgʻaygan. Marida qul boʻlib, musulmon oilasiga mansub edi. Oila aʼzolarining barchasi qullar edi.

Marida Kufada tugʻilgan. Uning oilasi Soʻgʻddan koʻchib kelgan boʻlib, kelib chiqishi turkiylarga borib taqaladi.

Maridaning otasining ismi Shabib. U Zubayda Horunga sovgʻa qilgan oʻn nafar kanizakdan biri edi. Besh nafar farzandi boʻlgan. Ular Abu Isʼhoq (boʻlajak xalifa Muʼtasim), Abu Ismoil, Ummu Habib va yana ikkitasining ismi nomaʼlum. Marida Horunning sevimli kanizagi boʻlgan.

Oʻgʻli Muhammad, boʻlajak xalifa Muʼtasim, Bagʻdoddagi Xuld saroyida tugʻilgan. Tugʻilgan sanasi aniq emas. Tarixchi Tabariyning maʼlumotlarida hijriy 180-yil shaʼbon oyi (796-yil oktyabr) yoki 179-yil (796-yil bahori yoki avvalroq) koʻrsatilgan.

Marida Horun ar-Rashidning beshta farzand dunyoga keltirgan yagona ummu valadi edi. Boshqa ummu valadlar bunday martabaga erisha olmagan.

Marida hayotining katta qismini xalifaning haramida oʻtkazgan. Horun ar-Rashid katta oʻgʻillarini oʻziga merosxoʻr etib tayinlagani uchun Maridaning oʻgʻillari merosxoʻrlar roʻyxatida emas edi. Biroq, Maridaning katta oʻgʻli Abu Isʼhoq xalifa Maʼmun vafotidan soʻng xalifalik taxtiga chiqadi. Oʻlim toʻshagida yotgan Maʼmun Abu Isʼhoqni oʻziga merosxoʻr etib tayinlagan.

Manbalar

Adabiyotlar 

 
 
 
 
 

780-yillarda tugʻilganlar
820-yillarda vafot etganlar
Abbosiylar xalifaligi kanizaklari
Horun ar-Rashid
Abbosiylar xalifaligidan boʻlgan 8-asr ayollari
8-asr qullari
Abbosiylar xalifaligidan boʻlgan qullar
Kufalik kishilar
Abbosiylar xalifaligidan boʻlgan 8-asr shaxslari
Abbosiy xalifalarning onalari
Koʻlob viloyati

Koʻlob viloyati (, ) – 1939—1955, 1973—1988 hamda 1990—1992-yillarda mavjud boʻlgan Tojikiston SSR va Tojikiston Respublikasidagi maʼmuriy-hududiy birlik.

Maydoni – 12,0 ming km². Aholisi – 570 ming kishi (1987-yil), shundan shahar aholisi – 26%. Maʼmuriy jihatdan 8 tuman, 1 shahar va 6 shaharchadan iborat (1987).

Maʼmuriy-markazi – Koʻlob shahri.

Hisor-Oloy tizmasining janubiy etaklarida joylashgan.

Tarixi 
Koʻlob viloyati respublikaning dastlabki toʻrt viloyatidan biri boʻlgan. SSSR Oliy Soveti Prezidiumining 1939-yil 27-oktyabrdagi qaroriga binoan Koʻlob okrugi negizida tuzilgan. Viloyat tarkibiga Koʻlob shahri va Baljuvon, Dangʻara, Dashtijum, Kangurt, Qizil mozor, Kolxozobod, Koʻlob, Moʻminobod, Farxor, Sari Hisor, Xovaling, Shoʻrobod tumanlari kiritilgan.

1944-yil 7-yanvarda Dangʻara tumani yangidan tashkil etilgan Qoʻrgʻontepa viloyatiga oʻtkazilgan. SSSR Oliy Soveti Prezidiumining 1955-yil 24-avgustdagi qaroriga binoan viloyat tugatilgan, uning tumanlari toʻgʻridan toʻgʻri respublika boshqaruviga oʻtkazilgan.

1973-yil 29-dekabrda Tojikiston SSR Oliy Soveti Prezidiumi qaroriga asosan viloyat qaytadan tashkil qilinadi. Uning tarkibiga Koʻlob shahri, Vosey, Dangʻara, Koʻlob, Leningrad, Moskva, Farxor, Panj, Sovet tumanlari kiritiladi.

1979-yil 6-dekabrda Panj tumani Koʻlob viloyatidan Qoʻrgʻontepa viloyatiga oʻtkaziladi.

1988-yil 8-sentyabrda viloyatning maʼmuriy tumanlari Xatlon viloyati tarkibiga kiritiladi.

1990-yil 24-yanvarda Xatlon viloyati tugatilishi bilan Koʻlob qisqa muddatga qayta tiklanadi va tarkibiga Koʻlob shahri, Vosey, Dangʻara, Koʻlob, Leningrad, Mosva, Farxor, Sovet, Xovali tumanlari kiritiladi. 1992-yil 2-dekabrda nihoyat tugatiladi va qayta tiklangan Xatlon viloyatiga qoʻshib yuboriladi.

Tabiati 
Iqlimi – kontinental. Asosiy daryosi – Panj. Moʻminobod, Selbur va boshqa suv omborlari mavjud.

Maʼmuriy-hududiy boʻlinishi 
1978-yil holatiga koʻra, Koʻlob viloyati maʼmuriy-hududiy boʻlinishi quyidagicha:

Iqtisodiyoti 

 Yengil (paxta tozalash, charm-poyabzal), oziq-ovqat (moy press, goʻsht, un qirqish), metallga ishlov berish sanoatlari rivojlangan.
 Tosh tuzi qazib olindi.
 Sugʻorma dehqonchilik rivojlangan. Ular paxta, gʻalla (bugʻdoy, arpa), kartoshka, sabzavot yetishtirishgan. Meva yetishtirish. Uzumchilik. Hisor va qorakoʻl qoʻylarini koʻpaytirish, sogʻin chorvachilik. Ipakchilik.
 Tanobchi-Qizilsuv balneologik va loy kurort zonasi.

Manbalar 

Tojikiston SSR
Tojikiston SSRning tugatilgan viloyatlari
Ibrohim Afandizoda

Ibrohim Afandizoda () – Kavkaz musulmonlari idorasining 6-muftiysi.

Biografiyasi 
Ibrohim Afandizoda 1870-yil 15-mayda Shemaxada tugʻilgan.

1944-yilda Kavkaz musulmonlari idorasining navbatdagi (SSSRda birinchi) qurultoyida Hoji Ibrohim Afandizoda Kavkaz musulmonlari diniy boshqarmasi raisining oʻrinbosari boʻldi. Bosh muftiy saylangan va umrining oxirigacha shu lavozimda ishlagan. U diniy urf-odatlar va shariat talablarini targʻib qiluvchi, ilohiy ilmlarni yaxshi biladigan muftiy sifatida shuhrat qozondi. Butunjahon Tinchlik Kengashining yadroviy qurolga qarshi chaqiruvlarini olqishladi, AQShning Koreyaga harbiy aralashuvini qoraladi va tinchlikka chaqirdi.

Muftiy Ibrohim Afandizoda 1957-yil 18-sentyabrda vafot etdi.

Yana qarang 

 Mirza Husayn Qayibov
 Kavkaz musulmonlari idorasi

Manbalar 

1957-yilda vafot etganlar
18-sentyabrda vafot etganlar
1870-yilda tugʻilganlar
15-mayda tugʻilganlar
Kavkaz musulmonlari idorasi muftiylari
Shemaxada tugʻilganlar
The Ladder Jinx

The Ladder Jinx – 1922-yilda Jess Robbins tomonidan ishlangan ovossiz kinokomediya. Filmda Edward Everett Horton, Margaret Landis va Tully Marshall rol ijro etgan.

Rollarda 

 Edward Everett Horton as Arthur Barnes
 Margaret Landis Helen Wilbur rolida
 Wilbur Higby James Wilbur rolida
 Tully Marshall Peter Stalton rolida
 Otis Harlan Thams Gridley rolida
 Colin Kenny Richard Twing rolida
 Tom McGuire Judge Brown rolida
 Will Walling Officer Murphy rolida
 Tom Murray Detective Smith rolida
 Ernest Shields Cheyenne Harry rolida
 Max Asher Sam rolida

Manbalar

Havolalar
Mirali maqbarasi

Mirali maqbarasi () Ozarbayjonning Fuzuliy tumanidagi Aşağı Veysəlli qishlogʻida joylashgan. Maqbara XIV asr boshlarida qurilgan. Maqbaraning nomi afsonalarda juda mashhur boʻlib, Beylagan va Barda oʻrtasidagi eski yoʻl yonida, Fuzuliy tumani markazidan tosh otish yoʻlagidan narida joylashgan.

Arxitekturasi 
Mirali maqbarasi minora tipidagi maqbara hisoblanadi. Maqbaraning diametri 5 metr, konussimon uchi 15 metr balandlikdagi tor silindrsimon korpusi yaxshilab ishlangan va toʻshalgan tosh qatorlardan qurilgan. Ajoyib tosh lavhalar bilan qoplangan va qirrasi shakllangan portal hamda hoshiya poydevori ostidagi toʻqilgan burma bilan bezatilgan.

Manbalar 

Islom arxitekturasi
Ozarbayjonning sayyohlik joylari
Ozarbayjonda maqbaralar
Koordinatalar Vikimaʼlumotlarda
Salman Musayev

Salman Musayev (; 1955-yil) – Kavkaz musulmonlari diniy boshqarmasining 11-muftiysi.

Biografiya 
1958-yilda Gruziyaning Dmanisi munitsipaliteti Amamlo qishlogʻida Musa Musayev oilasida tugʻilgan. Dastlabki taʼlimni Oʻzbekistonning Buxoro shahridagi Miri Arab madrasasida olgan, soʻngra Toshkent Islom instituti va Liviyadagi Islom universitetida oʻqigan .

Avval Tbilisidagi Juma masjidida imomlik, keyin Kavkaz musulmonlari idorasining tashqi aloqalar boʻlimi yordamchisi boʻlib ishlagan. 1987-yilda Kavkaz diniy kengashi muftiy oʻrinbosari etib tayinlangan. 1989-yil 25-iyulda boʻlib oʻtgan Kavkaz musulmonlarining IX qurultoyida muftiy etib tayinlangan.

2002-yilda „Shon-sharaf ordeni“ bilan taqdirlangan.

Yana qarang 

 Kavkaz musulmonlari idorasi
 Allohshukur Poshozoda

Manbalar 

1958-yilda tugʻilganlar
Yashayotgan insonlar
Muftiylar
Gruziya din arboblari
Kavkaz musulmonlari idorasi muftiylari
Papravənd maqbarasi

Papravənd maqbarasi () – Ozarbayjonning Agʻdam tumanidagi Papravənd qishlogʻida joylashgan. Maqbara XIV asrda qurilgan boʻlib, oʻrta asrlar meʼmorchiligining noyob yodgorligi hisoblanadi. Maqbara 1972-yil iyul oyida tozalangan, joylashgan maydoni oʻlchanib oʻrganish ishlari amalga oshirilgan.

1993-yilning yozidan boshlab Agʻdam tumanining maqbara joylashgan qismi tan olinmagan Togʻli Qorabogʻ respublikasi nazoratida. Birlashgan Millatlar Tashkiloti Xavfsizlik Kengashining 853-rezolyutsiyasiga koʻra, Armaniston qurolli kuchlari tomonidan bosib olingan.

Arxitekturasi 
Maqbara tashqi koʻrinishiga koʻra toʻrtburchak shaklda, lekin ichki zal xoch shaklida qurilgan. Maqbaraning tashqi oʻlchamlari 5,8x6,0 metr (19,0x19,7 fut), ichki oʻlchamlari 5x5 metr (16x16 fut). Maqbara devorlarining balandligi 1.4 metr (4 fut 7 duym), qalinligi 4 metr (1 fut 4 dyuym) boʻlib, ohaktosh bilan qoplangan.

Maqbaraning qurilish rejasi XVI asrga xos boʻlib, markaziy qismi gumbaz bilan qoplangan.

Maqbaraga asosiy fasadning ochiq ayvonidan kirish mumkin. Oʻlchamlari 9x95 metr (2 fut 11x3 fut 1 dyum) va 1x1,35 metr (3 fut 3x4 fut 5 dyuym).

Hozirgi vaqtda maqbara qisman vayron qilingan. Binoning meʼmoriy tuzilmasi, gumbazi, shuningdek, fasad devorlaridagi bezak ishlarini hisobga olgan holda, yodgorlikni XVI asrga tegishli deyish mumkin.

Manbalar

Adabiyotlar 

 Mamed-zade K. M. Papravendskiy mavzoley. – DAN Azerb. SSR, 1974 yil. – № 12. – S. 86-89.
Islom arxitekturasi
Ozarbayjonning sayyohlik joylari
Ozarbayjonda maqbaralar
Pir Hasan maqbarasi

Pir Hasan maqbarasi () – Ozarbayjonning Mardakan shahrida joylashgan XVII asrga oid tarixiy va diniy meʼmoriy yodgorlik.

Tarixi 

Maqbaraga kirish eshigida tosh ramkali yozuv oʻrnatilgan. Yozuvga koʻra, qabr hijriy taqvim boʻyicha 1021-yilda (milodiy 1612–1613-yillarda shoh Abbos I davrida qurilgan.

Kirish eshigi tepasida oʻyilgan kitabaga koʻra, qabr qamariy taqvim boʻyicha 1021-yilda qoʻyilgan (Grigoriy taqvimi boʻyicha 1612–1613-yillarga toʻgʻri keladi). Kirish eshigining chap tomonida oʻyilgan boshqa bir kitabada qabr Nodir Ali ismli usta tomonidan qurilganligi koʻrsatilgan.

Pir-Hasan qabri yonida yana bir kichik maqbara joylashgan boʻlib, u yerda shialarning yettinchi imomi Muso al-Kozimning qizi Xadicha dafn etilgani taxmin qilinadi. Mashhadda akasi Ali ar-Rida oʻldirilganidan keyin u opa-singillari bilan Kavkazga qochib ketgan. Har ikkala bino bugungi kunda yagona meʼmoriy majmua hisoblanadi.

Ilohiyotshunos Mirzo Abuturab Oxundzoda qabrga tutash hududda dafn etilgan. 1924-yilda ilohiyot olimining qabri poyiga uning vasiyatiga koʻra millioner va xayriyachi Zaynalabdin Tağıyev dafn etilgan, 1990-yilda esa uning qabri ustiga haykal oʻrnatilgan. Bu yerda Tağıyevning qizi Sara va uning birinchi turmush oʻrtogʻi, qatagʻonlar davrida vafot etgan advokat Zeynal Selimxonovlar ham dafn etilgan.

Arxitekturasi 
Ziyoratgohning asosiy konstruksiyasi kvadrat bino shakliga ega. Uzunligi 2,2 metr boʻlgan vestibyul oldinga chiqib turadi. Qabrning tashqi qismi ham, ichki qismi ham toshdan qilingan.

2007-yilda Haydar Aliyev jamgʻarmasi koʻmagida qoʻriqxona kapital taʼmirlangan va arxitektura majmuasi kichik masjid bilan toʻldirilgan.

Havolalar 

 Pir Hasan maqbarasi

Manbalar

Adabiyotlar 

 

 
 
Ozarbayjonda maqbaralar
Islom arxitekturasi
Rachel Hilson

Rachel Naomi Hilson (1995 yil 30-oktyabrda tugʻilgan) – amerikalik aktrisa. American Horror Story: Double Feature filmidagi Jamie Howard va Red, White & Royal Blue filmidagi Nora Holleran rollari bilan mashhur.

Biografiyasi 
1995 yil 30 oktyabrda Merilend shtatining Baltimor shahrida tugʻilgan. Robert va Anita Xilsonning qizi. Kimberly ismli singlisi bor.

Filmografiyasi

Film

Televizion

Manbalar

Havolalar 
 

30-oktyabrda tugʻilganlar
1995-yilda tugʻilganlar
Amerikalik aktrisalar
Amerikalik televideniye aktrisalari
Yashayotgan insonlar
Pir Xidir Zinda

Pir Xidir Zinda yoki Xidir Zunja () – Ozarbayjonning Siyazan tumanidagi Beshbarmoq qoyasi etagida joylashgan musulmonlar uchun muqaddas joy.

Tarixi 
Ushbu joy xalq orasida Pir Xidir Zinda etagida joylashgan xuddi shu nomdagi qoya nomi bilan Beshbarmoq piri deb ham ataladi. Beshbarmoq posyolkasi, shuningdek, Bokudan Ozarbayjonning shimoliy tumanlariga (Siyazan, Kuba, Qusar, Xachmaz va Nabran) hamda Boku-Rostov avtomagistrali boʻylab Rossiyaga ketayotgan haydovchilar va yoʻlovchilar uchun birinchi manzil, bekat va dam olish maskani hisoblanadi. Ayniqsa, yozda taʼtil boshlanishi bilan gavjum boʻladi.

Xizr haqidagi rivoyatlar 
Keng tarqalgan afsonalardan biriga koʻra, Xizr Makedoniyalik Iskandar qoʻshinida xizmat qilgan va unga Ozarbayjonning Beshbarmoq togʻi etagida chuchuk suv bulogʻini topishga yordam bergan (boshqa versiyaga koʻra Oʻrta Osiyoda).

Manbalar 

Ozarbayjon meʼmorchiligi
Ozarbayjonning sayyohlik joylari
Ozarbayjondagi masjidlar
Islom arxitekturasi
Pir Mardakon xonaqohi

Pir Mardakan xonaqohi () – Ozarbayjon Respublikasining Shemaxa tumanidan 16 km janubi-sharqdagi Gʻoylar qishlogʻida joylashgan tarixiy meʼmoriy yodgorlik. Majmua tarkibiga qabr, sulola binosi va kichik yordamchi binolar kiradi. Majmua XIII–XIV asrlarda qurilgan. Ayrim maʼlumotlarga koʻra, bu oʻz davrining mashhur allomalaridan biri Said Mardakoniyning qabri hisoblanadi.

Tarixi 
Qabr toshidagi hamda devorda saqlanib qolgan bitiklarning bir qismini M. Neʼmatova oʻqib bergan.

Xonaqoh atrofida qadimiy qabriston, karvonsaroy majmuasi mavjud. Yodgorlikning old tomonidagi arab alifbosida kufiy elementlar bilan suls alifbosida bitilgan yozuvda shunday deyilgan: „Mehribon va rahmli Alloh nomi bilan boshlayman. Bu eng buyuk olim shayx imom, moʻmin Tair Toj Al-Huda Mardakoniy Ibn Alining qabri. Alloh rahmatiga olsin…“Qabr ustidagi ikkinchi yozuv asosida yodgorlik tarixiga oydinlik kiritish mumkin. Eshikdan kiraverishda chap tomondagi chap devorga yozilgan ikki qator bitikning kichik bir qismi saqlanib qolgan: „Eng buyuk podshoh, xoqon … Farruhzod ibn Fozilalmuvahhid Manuchihr…''“ Muallif ushbu podshohni Shirvonshoh Manuchihr III ning oʻgʻli Shirvonshoh Farruhzod I deya izohlaydi. Shirvoshoh Farruhzod ham XIII asrda yashagan.

Arxitekturaviy xususiyatlari 
Majmuaning bir qismi boʻlgan qabr deyarli oʻziga xos koʻrinishi bilan bugungi kungacha yetib kelgan. Ozarbayjon arxitekturasida bu turdagi maqbaralarga Naxichevandagi Alinjachay xonaqohidagi qabr va shu kabi boshqa qabrlarni misol qilib keltirish mumkin. Hajmi boʻyicha bu turdagi qabrlar ikki birikmaning kombinatsiyasidan iborat. Pastki qismi gumbaz va minorali, yuqori qismi faqat gumbazdan iborat.

Gumbazli maqbaralar ibodatxona tipidagi imoratlar boʻlganligi sababli, bunday joylarga odamlar tashrif buyurish mobaynida dafn etilganlarni ziyorat qilishadi, diniy marosimlar oʻtkazishadi. Shuning uchun bu turdagi maqbaralardan masjid sifatida ham foydalanilgan. Maqbaraning ichki qabr qismi tuzilishiga koʻra kvadrat shaklga ega. Tashqi devorlarining oʻlchami 4,6x5 m, ichki devorlari esa 2,6x2,6 m. Kvadrat qismining balandligi 3 m, piramidaning balandligi esa 4,7 m.

Bu yodgorlik oʻzining koʻpgina xususiyatlariga koʻra Ozarbayjonning minora va gumbazli qabrlar guruhiga kiradi. Strukturaviy va meʼmoriy xususiyatlariga koʻra Pir Mardakon xonaqohiga oʻxshash yodgorliklar boshqa turkiy mamlakatlarda ham tarqalgan. Masalan, Turkmanistonda bu qabrning meʼmoriy xususiyatlarini takrorlovchi bir qancha meʼmoriy yodgorliklar mavjud. Bunga Kunya-Urganchdagi Faxriddin Roziy va Shayx Sharif maqbaralarini ham misol qilib keltirish mumkin.

Galereya

Manbalar 

Ozarbayjonning sayyohlik joylari
Ozarbayjonda maqbaralar
Islom arxitekturasi
Ruwiki (veb-sayt)

Ruviki () – rus tarmoq ensiklopediyasi. U 2023-yil iyul oyida Ruscha Vikipediya vilkalari sifatida ishga tushirilgan, va baʼzi media guruhlari tomonidan „Putinga doʻst“ va „Kremlga mos“ deya taʼriflangan. Toʻliq miqyosli ishga tushirish 2024-yil 15-yanvarda boʻlib oʻtdi. 

Loyihani ilgari ruscha Vikipediya loyihasida ishtirok etgan va Rossiya Wikimedia direktori Vladimir Medeyko boshqaradi. Medeyko ushbu loyihani Rossiya hukumati uchun qulayroq boʻlgan ruscha Vikipediyaga muqobil sifatida yaratgani xabar qilingan.

Manbalar

Havolalar 

  (in Russian)
Shamsiddin Soxibnazarov

Shamsiddin Sharafidinovich Soxibnazarov – davlat arbobi. Bosh prokurorning birinchi oʻrinbosari, Iqtisodiy jinoyatlarga qarshi kurashish departamenti boshligʻi. Yevroosiyo guruhi raisi oʻrinbosari.

Bolaligi 

Shamsiddin Soxibnazarov 1982-yil 5-yanvarda Farg'ona viloyatida tug'ilgan.

Taʼlimi 

2004-yilda Toshkent davlat yuridik institutini, 2012-yilda esa O‘zbekiston Respublikasi Prezidenti huzuridagi Davlat va jamiyat qurilishi akademiyasini tamomlagan.

Mehnat faoliyati 

Soxibnazarov mehnat faoliyatini 2004-yilda Iqtisodiy jinoyatlarga qarshi kurashish departamenti Fargʻona viloyati boshqarmasida boshlaydi va u yerda turli rahbarlik lavozimlarida ishlaydi. 2007-yilda departamentning Toshkent viloyati boshqarmasiga oʻtadi va yerda ham turli rahbarlik lavozimlarida ishlaydi.

2010-yilda Iqtisodiy jinoyatlarga qarshi kurashish departamentida boshqarmaning ichki xavfsizlik boʻlimi katta inspektori etib tayinlanadi. U yerda to 2016-yilga qadar bosh inspektor va boshqarma boshligʻi lavozimlarida ishlagan. 2016-yilda ushbu boshqarmaning kadrlar boʻlimi boshligʻi lavozimiga tayinlanadi.

2017-yilda Iqtisodiy jinoyatlarga qarshi kurashish departamenti Andijon viloyati boshqarmasi boshligʻi lavozimiga tayinlanadi. 2018-yilda esa departamentning Toshkent viloyati boshqarmasi boshligʻi lavozimiga tayinlanadi. 2021-yildan boshlab departamentning Toshkent shahar boshqarmasi boshligʻi lavozimiga tayinlanadi.

2023-yil 16-oktabrdan boshlab Oʻzbekiston Respublikasi Bosh prokuraturasi huzuridagi Iqtisodiy jinoyatlarga qarshi kurashish departamenti boshligʻi lavozimiga tayinlanadi. 2024-yil 16-aprel kuni ushbu lavozimdan ozod etiladi.

2023-yil 11-dekabr kuni boʻlib oʻtgan Yevroosiyo guruhining 39-yalpi majlisida Sohibnazarov Shamsiddin Sharafidinovich 2024-yil yanvardan 2025-yil dekabrga qadar rais oʻrinbosari etib tasdiqlandi. Yevroosiyo guruhi davlatlararo tashkilot boʻlib, jinoiy daromadlarni legallashtirish va terrorizmni moliyalashtirishga qarshi kurashish bilan shugʻullanadi.

2024-yil 16-yanvar kuni Oʻzbekiston Respublikasi Bosh prokuroriga oʻrinbosar etib tayinlanadi.

Mukofotlari 

Oʻzbekiston Respublikasi Prezidenti tomonidan „Sodiq xizmatlari uchun“ medali va „Mehr-saxovat“ koʻkrak nishoni bilan taqdirlangan. Adliya katta  maslahatchisi unvoniga ega.

Manbalar
Hamadoniy tumani

Mir Sayyid Ali Hamadoniy tumani yoki Hamadoniy tumani ( – Tojikiston Respublikasi Xatlon viloyatidagi maʼmuriy birlik. Tuman markazi Moskva shaharchasi.

Tarixi 
1950-yil 15-sentyabrda Tojikiston SSR Koʻlob viloyati tarkibida Chubak tumani nomi bilan Farxor tumani (maʼmuriy markazi Chubak qishlogʻi) parchalanishi natijasida tashkil topgan.

1952-yil 13-dekabrda Chubak qishlogʻi Moskva qishlogʻi, Chubak tumani esa Moskva tumani deb qayta nomlandi.

1959-yil 4-martda Moskva tumani Shoʻroobod tumani bilan birlashtirib yuborildi.

2004-yil 12-fevralga qadar Moskva tumani deb atalgan. Fors allomasi Mir Sayyid Ali Hamadoniy sharafiga qayta nomlangan.

Aholisi 
2016-yil 1-yanvar holatiga aholisi 137 900 kishini tashkil qiladi, shu jumladan shahar aholisi – Moskva shaharchasida 16,7% yoki 22 500 kishi.

Maʼmuriy-hududiy boʻlinishi 
Tuman tarkibiga 1 ta shaharcha – Moskva va 7 ta jamoat: Panjroʻd, Dashtigulo, Mehnatobod, Turdiyev, Chubak, Qahramon kiradi. Ular quyidagilar:

Hamadoniy tumani rahbari Tojikiston prezidenti tomonidan tayinlanadigan Hukumat raisi hisoblanadi. Qonun chiqaruvchi organi umumxalq saylovi orqali 5 yilga saylanadigan Xalq deputatlari majlisi sanaladi.

Manbalar 

Xatlon viloyati
Tojikiston tumanlari
I Love You (1981-yil filmi)

I Love You () – 1981-yilda Arnaldo Jabor tomonidan suratga olingan Braziliya dramatik filmi. Film Rodrigo de Freitas, Lagoa, Rio-de-Janeyro boʻylab suratga olingan hamda 1981-yilda Kann kinofestivalining „Un Certain Regard“ boʻlimida namoyish etilgan.

Syujeti 
Maria (Braga) va Paulo (Pereio) oʻz ehtiyojlarini qondirish va yolgʻizlikdan qochish uchun bir-birlaridan foydalanadigan er-xotindir. Biroq, ular umuman bir-birini sevishmaydi. Vaqt oʻtishi bilan ularning munosabatlari davom etar ekan, Maria va Paulo aslida bir-birlarini sevib qolishlarini tushuna boshlaydilar.

Rollarda 
 Maria rolida Sonia Braga
 Paulo rolida Paulo Sezar Pereio
 Barbara Bergman rolida Vera Fisher
 Ulisses rolida Tarsisio Meira
 Regina Case
 Maria Lucia Dahl
 Maria Silvia

Mukofotlari va nominatsiyalari 
Gramado festivali
 Gʻolib boʻldi, „Eng yaxshi ayol roli“ – Sônia Braga
 Gʻolib boʻldi, „Eng yaxshi operatorlik ishi“ – Murilo Salles
 Gʻolib boʻldi, „Eng yaxshi ishlab chiqarish dizayni“ – Markos Vaynstok
 Gʻolib boʻldi, „Eng yaxshi ovoz“
 Nomzod, „Eng yaxshi film“ – Arnaldo Jabor

San-Paulu sanʼat tanqidchilari uyushmasi mukofotlari
 Gʻolib boʻldi, „Eng yaxshi operatorlik ishi“ – Murilo Salles
 Gʻolib boʻldi, „Eng yaxshi rejissyor“ – Arnaldo Jabor

Manbalar

Havolalar 
 
 

1981-yil filmlari
Portugal tilidagi filmlar
Romantik filmlar
Mahfuzul Haq

Mahfūẓ al-Haqq ibn ʿAziz al-Haqq ibn Irshod ʿAli ad-Dakaviy ( 1969-yil noyabrda tugʻilgan), yoki oddiygina Mahfuzul Haq (), Bangladeshlik Deobandiy islom olimi, siyosatchi, pedagog va notiq. U Hefazat-e-Islom Bangladesh sobiq vitse-prezidenti, Befaqul Madarisil Arabiya bosh kotibi, Jamia Rahmoniya Arabiya kansleri va mintaqaviy Qavmiy taʼlim kengashi prezidenti hisoblanadi. U, shuningdek, Al-Hayatul Ulya doimiy qoʻmitasining aʼzosi va Bangladesh Xelafat Majlisining bosh kotibi boʻlgan.

Yoshlik yillari va oilasi 
Mahfuzul Haq 1969-yil noyabrda Dakkaning Azimpur shahrida tugʻilgan. U Munshiganjning Louxajang shahridagi Bhirich Xon qishlogʻidan boʻlgan Bengal musulmon qodis oilasiga mansub. Uning otasi Azizul Haq Xelafat majlisining asoschisi va Sahihi Buxoriyning birinchi bengalcha tarjimoni edi. Mamunul Haq uning ukasi, Bangladeshdagi nufuzli islomiy notiq va siyosatchi.

Taʼlimi 
Boshlangʻich taʼlimni otasi Azizul Haqdan olgan. Keyin Azimpur Chan-Tara Hefz madrasasiga qabul qilingan. Abdulmatin qoʻl ostidaligida 11 yoshida Qur’onni yod olgan.

Keyin u Jamiya Quraniya Arabiya Lalbagʻga qabul qilingan. 1984-yilda 14 yoshida Hofizzi Huzur boshchiligidagi Ershodga qarshi harakatga qoʻshilgan va hibsga olingan.

1986-yilda Bara Katara madrasasiga oʻqishga qabul qilinadi. Keyinchalik u otasi Azizul Haq tomonidan asos solingan Jamiya Muhammadpurga koʻchib oʻtadi. U Jamiya Rahmoniya Arabiya nomidagi Sat Gambuj masjidiga oʻtgan. U 1991-yilda Jamiya Rahmoniyada Hadis boʻyicha magistrlik darajasini tamomlagan. 1992-yilda Dorul Ulum Deobandga borib, ikkinchi marta Hadis fanlari boʻyicha magistraturada tahsil olgan.

Faoliyati 
Oʻz taʼlimni tamomlagach, mehnat faoliyatini 1993-yilda Dakka shahridagi Jamiya Rahmoniya Arabiyada oʻqituvchi sifatida boshlagan, u yerda „Islom huquqi va tadqiqotlari“ kafedrasida tahsil olgan va tasdiqlangan sertifikat bilan muftiy boʻlgan.

2000-yilda Azizul Haq „Jamiya haqiqati“ nomli madrasa ochadi va unga mudir etib tayinlanadi. 2001-yilda u Jamiya Rahmoniya direktorining yordamchisi, 2002-yilda esa kansler lavozimiga koʻtarildi. 2005-yilda Befaqul Madarisil Arabiyaning qoʻshma bosh kotibi etib saylangan va 2020-yil 3-oktabrda bosh kotib etib tayinlangan.

Jamiya Rahmoniyaning oʻqituvchisi etib tayinlanganidan keyin u Xelafat majlisi siyosatiga aralashadi. 2005-yilda ushbu partiyadan „Majolis-e-Shoʻro“ga aʼzo etib saylangan. 2012-yilda vitse-prezident, 2013-yilda esa bosh kotib etib tayinlangan. Befaq bosh kotibi etib saylanganidan soʻng, konstitutsiyaga koʻra, 2020-yil 10-oktabrda Xelafat bosh kotibligidan isteʼfoga chiqqan.

Bangladesh qonuni unga Al-Hayatul Ulya Lil-Jamiyatil Qavmiya Bangladesh doimiy qoʻmitasi aʼzosi boʻlish huquqini bergan.

Oilasi 
U toʻrt farzandning otasi boʻlib, oilasining barcha aʼzolari hofizlardir.

Manbalar

Havolalar 

 
 

Sunniy musulmon ulamolar
Yashayotgan insonlar
Deobandiylar
1969-yilda tugʻilganlar
Dorul Ulum Deoband bitiruvchilari
Jamiya Quromiya Arabiya Lalbagʻ